16.11.2005 Den Europæiske Unions Tidende L 299/71 KOMMISSIONEN KOMMISSIONENS BESLUTNING af 14. november 2005 om bemyndigelse af Tyskland til at fortsætte eksperimentet med en ny ønologisk fremgangsmåde (meddelt under nummer K(2005) 4376) (Kun den tyske udgave er autentisk) (2005/791/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin (!), særlig artikel 46, stk. 2, litra f), og ud fra følgende betragtninger: (1) I overensstemmelse med artikel 41, stk. 1, i Kommissio- nens forordning (EF) nr. 1622/2000 af 24. juli 2000 om visse gennemførelsesbestemmelser til forordning (EF) nr. 1493/1999 om den fælles markedsordning for vin, og om en EF-kodeks for ønologiske fremgangsmåder og behandlingsmetoder (?) tillod Tyskland forsøg med anvendelse af egetræsstykker og -spåner ved efterbehand- ling af vin. (2) — Disse forsøg vedrørte anvendelsen af flere typer egetræs- spåner og -stykker i kontakt med vin, undersøgelse af de aromatiske forbindelser i den behandlede vin og disse elementers indflydelse på vinens organoleptiske egenska- bers efter en efterbehandling i forskellige beholdere. Disse forsøg bør fortsættes for at opnå endnu mere præcise forsøgsresultater. (3) — Tyskland har sendt Kommissionen en meddelelse om dette eksperiment, som Kommissionen har sendt videre til medlemsstaterne, samt en anmodning om forlængelse af disse forsøg i en yderligere periode på tre år i betragt- ning af de hidtil opnåede interessante resultater. Til underbygning af anmodningen har Tyskland anført behø- rige begrundelser. (4) — Disse forsøg bør allerede vedrøre vinfremstillingen af vindruer fra 2005-høsten. (5) I overensstemmelse med artikel 41, stk. 3, i forordning (EF) nr. 1622/2000 skal Kommissionen træffe afgørelse om den anmodning, den har fået forelagt. (6) — Foranstaltningerne i denne beslutning er i overensstem- melse med udtalelse fra Forvaltningskomitéen for Vin — VEDTAGET FØLGENDE BESLUTNING: Artikel 1 Tyskland tillades at fortsætte eksperimentet med anvendelse af egetræsstykker og -spåner ved efterbehandling af vin indtil den 31. juli 2008 på betingelserne i artikel 41, stk. 1, i forordning (EF) nr. 1622/2000. Artikel 2 Denne beslutning er rettet til Forbundsrepublikken Tyskland. Udfærdiget i Bruxelles, den 14. november 2005. På Kommissionens vegne Mariann FISCHER BOEL Medlem af Kommissionen (1) EFT L 179 af 14.7.1999, s. 1. Senest ændret ved tiltrædelsesakten af 2003. (?) EFT L 194 af 31.7.2000, s. 1. Senest ændret ved forordning (EF) nr. 1163/2005 (EUT L 188 af 20.7.2005, s. 3).